6.4.2022
SL
Uradni list Evropske unije
C 152/83
1.8 EESO ugotavlja, da ima lahko baterija krajšo življenjsko dobo kot preostala naprava.
Priporoča, da se za baterije v računalnikih, tabličnih računalnikih ali mobilnih telefonih uporabljajo enaki standardi, da bi bilo mogoče baterijo v primeru prehitre okvare zamenjati in ne bi bilo treba kupiti celotne nove naprave.
1.9 EESO želi poudariti odgovornost, ki jo imajo proizvajalci elektronskih naprav na področju trajnostnega razvoja, in poziva, naj si prizadevajo za nizek strošek zamenjave baterije in za to, da je tehnično izvedljiva, s čimer bi preprečili, da bi bilo treba zamenjati celotno elektronsko napravo, čeprav je potrebna le zamenjava baterije.
1.10 EESO poziva Komisijo, naj proizvajalcem priporoči, da ne skušajo zaobiti zakonodaje s spremembami napetosti ali jakosti toka, zaradi katerih bi bilo treba uporabljati polnilnik točno določene znamke, saj bi s tem razvodeneli cilji direktive.
1.11 EESO priporoča Komisiji in Evropskemu parlamentu, da ob koncu zakonodajnega postopka poskrbita za obširno obveščanje javnosti.
Potrošniki bodo tako prejeli ustrezne informacije in bodo spodbujeni k temu, da v prihodnje kupujejo le naprave z vmesnikom USB tipa C.
2.
Ozadje mnenja 2.1 Komisija skuša od leta 2009 omejiti razdrobljenost trga za vmesnike za polnjenje mobilnih telefonov in podobnih naprav.
Vendar so takšne pobude privedle le do prostovoljnih sistemov (2), ki niso pravno zavezujoči in zato ne zagotavljajo dosledne in enotne uporabe.
2.2 Nedavne prostovoljne pobude niso povsem v skladu s cilji politike Unije za zmanjšanje elektronskih odpadkov, zagotavljanje prikladnosti za potrošnike in preprečitev razdrobljenosti trga naprav za polnjenje.
2.3 Brez harmonizacije na tem področju bi lahko prišlo do bistvenih razlik med zakoni, uredbami, upravnimi določbami ali praksami držav članic glede interoperabilnosti mobilnih telefonov in podobnih kategorij ali razredov radijske opreme z njihovimi napravami za polnjenje ter pri dobavi radijske opreme brez naprav za polnjenje.
2.4 Posledično so potrebni ukrepi Unije za spodbujanje skupne stopnje interoperabilnosti in zagotavljanje informacij končnim uporabnikom v zvezi z značilnostmi polnjenja radijske opreme.
2.5 Januarja leta 2020 je Evropski parlament sprejel resolucijo (3), v kateri poziva k nujnemu sprejetju standarda za univerzalni polnilnik mobilnih telefonov, da se notranji trg ne bi še nadalje razdrobil.
2.6 Ocenjeno je, da je s polnilniki mobilnih telefonov v letu 2018 nastalo približno 11 000 ton elektronskih odpadkov, povezane emisije v življenjskem ciklu pa so znašale približno 600 ktCO2e.
2.7 Unija se zavzema za spodbujanje učinkovite uporabe virov s prehodom na čisto krožno gospodarstvo z uvedbo pobud, kot je Direktiva 2012/19/EU Evropskega parlamenta in Sveta (4), nedavno pa tudi evropski zeleni dogovor.
Ta direktiva je namenjena zmanjšanju elektronskih odpadkov, ki nastajajo zaradi prodaje radijske opreme, in zmanjšanju pridobivanja surovin ter emisij CO2, ki nastajajo zaradi proizvodnje, transporta in odlaganja polnilnikov, in tako spodbuja krožno gospodarstvo.
2.8 Cilj predloga je v Direktivo 2014/53/EU Evropskega parlamenta in Sveta (5) uvesti zahteve glede komunikacijskih protokolov za polnjenje, vmesnika za polnjenje (tj. polnilne vtičnice) nekaterih kategorij ali razredov radijske opreme in informacij, ki jih je treba zagotoviti končnim uporabnikom v zvezi z značilnostmi polnjenja navedenih kategorij ali razredov radijske opreme.
(2) (3) (4) (5)
https://ec.europa.eu/docsroom/documents/2417/attachments/1/translations Resolucija Evropskega parlamenta z dne 30. januarja 2020 o univerzalnem polnilniku za mobilno radijsko opremo (2019/2983 (RSP)) (UL C 331, 17.8.2021, str. 2).
Direktiva 2012/19/EU Evropskega parlamenta in Sveta z dne 4. julija 2012 o odpadni električni in elektronski opremi (OEEO) (UL L 197, 24.7.2012, str. 38).
Direktiva 2014/53/EU Evropskega parlamenta in Sveta z dne 16. aprila 2014 o harmonizaciji zakonodaj držav članic v zvezi z dostopnostjo radijske opreme na trgu in razveljavitvi Direktive 1999/5/ES (UL L 153, 22.5.2014, str. 62).